29. ΒΑΣΙΛΙΚΟΝ ΔΙΑΤΑΓΜΑ της 28 Ιαν./7 Φεβρ. 1951 Περί εφαρμογής του άρθρου πέμπτου του ΞΘ΄ Ψηφίσματος εις το προσωπικόν του Νομικού Συμβουλίου του Κράτους. Έχοντες υπ’ όψιν: 1)τας διατάξεις του άρθρου πέμπτου του ΞΘ΄ Ψηφίσματος «περί κυρώσεως και τροποποιήσεως του Α.Ν. 936/1949 «περί τροποποιήσεως της υπ’ αριθμ. 59/1945 Σ. Πράξεως «περί καθορισμού της οργανικής συνθέσεως των Δημοσίων ή δημοσίου χαρακτήρος υπηρεσιών», 2)τας διατάξεις των άρθρων 1 παρ. 1 και 2 του Α.Ν. 427/1945 «περί Νομικού Συμβουλίου του Κράτους», 3)την υπ’ αριθ. 1254/16.12.1950 απόφασιν του Υπουργικού Συμβουλίου και 4)την υπ’ αριθ. 21/1951 πράξιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν. Άρθρον μόνον 1.Νομικοί Σύμβουλοι του Κράτους προαχθέντες μετά την απελευθέρωσιν της Χώρας εις κενάς θέσεις ή βαθμούς, οίτινες όμως δεν είχαν προαχθή εις τας θέσεις ή τους βαθμούς τούτους κατά την διάρκειαν της ξενικής κατοχής, λογίζονται δια την απόκτησιν προσόντων προς περαιτέρω προαγωγήν και δια τον καθορισμόν της σειράς αρχαιότητος αυτών ως προαχθέντες αφ’ ης κατά το από 28 Απρ. 1941 μέχρι και της 17 Οκτ. 1944 χρονικόν διάστημα προήχθησαν εις τους αυτούς βαθμούς ή θέσεις νεώτεροί των. 2.Αι διατάξεις της προηγουμένης παραγράφου εφαρμόζονται και δι’ άπαν το λοιπόν κύριον και βοηθητικόν προσωπικόν του Νομικού Συμβουλίου του Κράτους. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 10.Δ.γ.28-29 Νομικό Συμβούλιο του Κράτους (Ν.Σ.Κ.) 110 